מסיבת נקניקיות

מסיבת נקניקיות (באנגלית: Sausage Party) הוא סרט אמריקאי שיצא לאקרנים באוגוסט 2016. זהו סרט באנימציית תלת־ממד המיועד לקהל מבוגר, מסוגת הרפתקאה-קומדיה. הסרט בוים על ידי גרג טירנן וקונרד ורנון, ונכתב על ידי אוון גולדברג, קייל הנטר, סת' רוגן ואריאל שפיר. את הדמויות הראשיות בסרט מדבבים סת' רוגן, קריסטן ויג, ג'ונה היל, מייקל סרה, ג'יימס פרנקו, דייוויד קרומהולץ, ניק קרול ואדוארד נורטון. הסרט הוצג לראשונה בפסטיבל הסרטים (SXSW) ב-14 במרץ 2016 והוקרן לראשונה בישראל ב-11 באוגוסט ובארצות הברית ב-12 באוגוסט 2016. הסרט נועד להיות פרודיה לסרטי דיסני ופיקסאר והיה סרט האנימציה האמריקאי הראשון עם סיווג צפייה R מאז "סאות' פארק: גדול יותר, ארוך יותר ולא מצונזר" משנת 1999, והסרט האמריקאי הראשון שנעשה באנימציית תלת־ממד עם סיווג זה. הסרט עוסק בנקניקייה בשם פרנק, אשר חי בסופרמרקט עם סוגי מזון נוספים. פרנק מאוהב בלחמניית נקניקיות בשם ברנדה אך הם מופרדים זה מזו משום שהם סגורים באריזותיהם. חייהם של המצרכים בסופרמרקט שלווים, ומטרתם היא להירכש על ידי לקוחות להם הם קוראים "אלים". בנוסף, הם קוראים לביתם של הלקוחות "המעבר הנשגב" וסבורים שהאלים במעבר הנשגב ידאגו להם ויטפחו אותם. לשמחתם של קבוצת מצרכים הם אכן נרכשים על ידי אישה, אך ביציאתם מן הסופרמרקט שרשרת אירועים מובילה לכך שפרנק וברנדה מאבדים את האריזות שלהם ונשארים בסופרמרקט יחד עם אביזר היגיינה לנשים בשם דוש אשר חפץ לנקום בפרנק ובברנדה על כך שמנעו ממנו להירכש על ידי הלקוחה. כאשר המצרכים מגיעים לביתה של הלקוחה, הם נדהמים לגלות את האמת - שהם עומדים להיאכל. הם מבינים זאת כאשר האישה מכינה מהם ארוחה, ומשווים זאת לעינויים ולמוות. פרנק וברנדה יוצאים יחד עם בייגל יהודי ולאפה (לוואשי) ערבית למסע בסופרמרקט. מי אש, בקבוק רום ישן שלעולם לא מתקלקל מגלה לפרנק שהאלים אינם דואגים למצרכים אלא הורגים (אוכלים) אותם. לבסוף פרנק מגלה לכל המצרכים את האמת ויחד הם גוברים על האלים וחיים יחד בשלווה בסופרמרקט. בסוף הסרט מי אש מגלה לברנדה, וואש, סמי, טריסה, ברי ופרנק שהם לא אמיתיים ושכל המצרכים הם דמויות אנימציה. ב-2024 עלתה סדרת טלוויזיה בת 8 פרקים בשם "מסיבות נקניקיות-פודטופיה" עם עלילת המשך לסרט כשפרנק, ברנדה, סמי וברי מנסים להקים חברת מזון משלהם. סת' רוגן - פרנק, נקניקייה קריסטן ויג - ברנדה, לחמנייה לנקניקיות ג'ונה היל - קרל, נקניקייה ביל היידר - משחק בתפקיד כפול, בתור גואקמולה ובתור בקבוק ישן של ליקר מייקל סרה - ברי, נקניקייה קטועת ראש. ג'יימס פרנקו - דראגי, בנאדם דני מקברייד - דבש חרדל קרייג רובינסון - גרגרים, קופסת גרגרים פול ראד - מנהל החנות דייוויד קרומהולץ - וואש, לוואשי ניק קרול - דוש, הנבל. רודף אחר ברנדה, וואש, סמי, טרשה, ברי ופרנק. אדוארד נורטון - סמי, בייגל יהודי. סלמה הייק - טרשה, טאקו ממין נשי, לסבית. אנדרס הולם - טרוי, נקניקייה קונרד ורנון - גליל נייר טואלט גרג טירנן - תפוח אדמה אירי סוכר לין בירד - גזר גמדי ועוגיות לורן מילר - קמיל טוה וטמפון סקוט אנדרווד - טווינק, חטיף מסטיק, חבילה של מסטיק סטיבן הוקינג. איאן ג'יימס קורלט - תפוח, שוש, מטעם ושקית מזון של כלבים וינסנט טונג - פילסיטז צ'יפס, מיץ בקופסה ורום ג'מייקני רוגן הצהיר שעבד במשך 8 שנים על הסרט אולם היו לו חששות משום שאף אולפן לא הסכים לאמץ את הפרויקט, בטענה שהוא מציג נקודת מבט בעייתית. רוגן השיב שכוונת הסרט היא לחשוב "מה אם לאוכל שלנו היו רגשות?". אוון גולדברג חשף את הפרויקט ב-24 בספטמבר 2013. בתחילה קהל הצופים חשבו שזו מתיחה של אוון, אך לאחר מכן גילו שאכן זה פרויקט אמיתי. ב-24 בספטמבר 2013 הוכרז כי סרטי סוני ו-Annapurna Pictures יממנו את הסרט, גרג טירנן וקונרד ורנון ינהלו את הפרויקט, ואוון גולדברג, סת' רוגן ומייגן אליסון יהיו המפיקים. ב-29 במאי 2015 הוכרז כי הסרט יצא לאור ב-3 ביוני 2016, אך בהמשך התאריך השתנה ל-12 באוגוסט 2016, ועוד באותו החודש נודע שדני מקברייד ואנדרס הולם ישתתפו בסרט. התאריך המתוכנן הראשון להפצה היה ב-3 ביוני 2016, אך בהמשך התאריך נשתנה ל-12 באוגוסט 2016. הסרט הוקרן ב-South by Southwest ב-14 במרץ 2016 לאחר שקוצצו קטעים מן הסרט. באותו חודש הטריילר הראשון של הסרט הופץ לקהל הרחב וקיבל תגובות חיוביות. מדיה וקבצים בנושא מסיבת נקניקיות בוויקישיתוף אתר האינטרנט הרשמי של מסיבת נקניקיות (באנגלית) מסיבת נקניקיות, ברשת החברתית פייסבוק מסיבת נקניקיות, ברשת החברתית אקס (טוויטר) מסיבת נקניקיות, ברשת החברתית אינסטגרם "מסיבת נקניקיות", במסד הנתונים הקולנועיים IMDb (באנגלית) "מסיבת נקניקיות", באתר נטפליקס "מסיבת נקניקיות", באתר AllMovie (באנגלית) "מסיבת נקניקיות", באתר Rotten Tomatoes (באנגלית) "מסיבת נקניקיות", באתר Box Office Mojo (באנגלית) "מסיבת נקניקיות", באתר Metacritic (באנגלית) "מסיבת נקניקיות", באתר אידיבי "מסיבת נקניקיות", במסד הנתונים הקולנועיים KinoPoisk (ברוסית) ביקורות: דלית כהן, "מסיבת נקניקיות": סרט עמוק במיוחד, באתר ישראל היום, 11 באוגוסט 2016 אורון שמיר, עכבר העיר אונליין, "מסיבת נקניקיות": שיחת סטלנים בשווי מיליוני דולרים, באתר הארץ, 12 באוגוסט 2016 גידי אורשר, "מסיבת נקניקיות" : וחשש הסלמונלה, סולם אורשר, 28 באוגוסט 2016 ארז דבורה, "מסיבת נקניקיות": אנימציה עם בשר, באתר ynet, 12 באוגוסט 2016 דני לרנר, ביקורת מסיבת נקניקיות: סרט סטלנים מושלם, באתר nrg‏, 12 באוגוסט 2016 אבנר שביט‏, קב"נוס: "מסיבת נקניקיות" הוא סרט מופרע אך לא מצחיק, באתר וואלה, 14 באוגוסט 2016 נטע אלכסנדר, "מסיבת נקניקיות" מעורר את התיאבון לאנימציה פרועה, באתר הארץ, 21 באוגוסט 2016 "מסיבת נקניקיות", באתר בעין הדג